Document ID: 32014R0959

UREDBA SVETA (EU) št. 959/2014
z dne 8. septembra 2014
o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215 Pogodbe,
ob upoštevanju Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1),
ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
ob upoštevanju naslednjega:
(1)
Uredba Sveta (EU) št. 269/2014 (2) uveljavlja nekatere ukrepe, določene v Sklepu 2014/145/SZVP in zagotavlja zamrznitev finančnih sredstev in gospodarskih virov fizičnih oseb, ki so odgovorne za ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine ali stabilnost ali varnost v Ukrajini ali ovirajo delo mednarodnih organizacij v Ukrajini, oziroma fizičnih oseb, ki te ukrepe oziroma politike dejavno podpirajo ali izvajajo, ter z njimi povezanih fizičnih ali pravnih oseb, subjektov ali organov; pravnih oseb, subjektov ali organov, ki materialno ali finančno podpirajo ukrepe, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine; pravnih oseb, subjektov ali organov na območju Krima ali v Sevastopolu, katerih lastništvo je bilo preneseno v nasprotju z ukrajinsko zakonodajo, oziroma pravnih oseb, subjektov ali organov, ki jim je tak prenos prinesel koristi; ali fizičnih ali pravnih oseb, subjektov ali organov, ki dejavno materialno ali finančno podpirajo nosilce odločitev v Rusiji, odgovorne za aneksijo Krima ali destabilizacijo vzhodne Ukrajine, oziroma imajo od nje koristi.
(2)
Svet je 8. septembra 2014 odločil, da bo razširil omejevalne ukrepe, tako da bodo zajeli posameznike ali subjekte, ki opravljajo transakcije s separatističnimi skupinami v regiji Donbas v Ukrajini. Svet je sprejel Sklep 2014/658/SZVP (3), ki spreminja Sklep 2014/145/SZVP in določa spremenjena merila za uvrstitev na seznam.
(3)
Navedeni ukrep spada na področje uporabe Pogodbe, zato je zlasti zaradi zagotovitve njegove enotne uporabe v vseh državah članicah za njegovo izvajanje potrebno regulativno ukrepanje na ravni Unije.
(4)
Uredbo (EU) št. 269/2014 bi bilo zato treba ustrezno spremeniti.
(5)
Da se zagotovi učinkovitost ukrepov iz te uredbe, bi morala ta uredba začeti veljati takoj -
SPREJEL NASLEDNJO UREDBO:
Člen 1
Členu 3(1) Uredbe (EU) št. 269/2014 se doda naslednja točka:
„(e)
fizične ali pravne osebe, subjekti ali organi, ki opravljajo transakcije s separatističnimi skupinami v regiji Donbas v Ukrajini.“
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. septembra 2014

Labels: 18
11
5